Diari Oficial de la Generalitat Valenciana


Sumari del DOGV 6736, del 16-03-2012 (2012/2519)

RESOLUCIÓ de 23 de febrer 2012, del director general de Producció Agrària i Ramaderia, per la qual es publica la línia pressupostària i l'import global màxim que finança per a l'any 2012 les ajudes destinades a la reconversió de determinades espècies fructícoles.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6736

Data del DOGV
:   16-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2519


Data del document
:   23-02-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de febrer 2012, del director general de Producció Agrària i Ramaderia, per la qual es publica la línia pressupostària i l'import global màxim que finança per a l'any 2012 les ajudes destinades a la reconversió de determinades espècies fructícoles. [2012/2519]  
L'Orde de 26 d'abril de 2006, de la Conselleria d'Agricultura, Pesca i Alimentació, regula el procediment per a la sol·licitud, tramitació i concessió d'ajudes destinades a la reconversió de determinades espècies (DOCV núm. 5255 de 10.05.2006) modificada posteriorment per l'Orde de 23 d'abril de 2007, de la Conselleria d'Agricultura, Pesca i Alimentació (DOCV núm. 5503 de 2.05.2007) i per l'Orde 14/20064, de 24 de maig, de la Conselleria d'Agricultura, Pesca i Alimentació (DOCV núm. 6533 de 1.06.2011).  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a estes.   
L'Orde 14/2011, de la Conselleria d'Agricultura, Pesca i Alimentació, per la qual es modifica l'Orde de 26 d'abril de 2006, en la disposició addicional segona, delega en el titular de la Direcció General amb competència en matèria de Producció Agrària de la Conselleria d'Agricultura, Pesca i Alimentació per a emetre actes, resolucions i instruccions que siguen necessaris per a l'aplicació de la present orde.  
Esta ajuda ha sigut notificada a la Comissió Europea amb el núm. SA 32997 (2011/N)  
Per això, resolc:  
  
Primer  
Establir l'import global màxim per a la resolució d'expedients de la convocatòria de l'exercici 2012 en relació amb l'Orde de 26 d'abril de 2006, de la Conselleria d'Agricultura, Pesca i Alimentació, regula el procediment per a la sol·licitud, tramitació i concessió d'ajudes destinades a la reconversió de determinades espècies fructícoles.  
  
Aplicació pressupostària: 58.03.47.7281  
Programa: 714.20, Foment i Garantia Agrària.  
Capítol 7.  
Línia T6137.  
L'import global màxim a càrrec dels pressupostos de la Generalitat Valenciana 2012 és de 135.000 €. Esta dotació estarà incrementada en un import addicional de 135.000 € crèdit no disponible en el moment de la convocatòria, però la disponibilitat del qual dependrà de les generacions que es realitzen per mitjà de finançament del Ministeri d'Agricultura, Alimentació i Medi Ambient, de conformitat amb el que establix l'article 58 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
  
Segon  
En virtut de l'aplicació de l'article 63 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, es crea una borsa de reserva en què s'inclourà una relació ordenada de totes les sol·licituds que, tot i complint les condicions administratives i tècniques establides en les bases reguladores per a adquirir la condició de beneficiari, no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació atorgada a cada una d'estes en funció dels criteris de valoració previstos en esta.  
  
En este supòsit, si es renuncia a la subvenció per part d'algun dels beneficiaris, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o als sol·licitants següents a aquell segons la seua puntuació, sempre que amb la renúncia per part d'algun dels beneficiaris, s'haja lliurat crèdit suficient per a atendre, almenys, una de les sol·licituds denegades.   
L'òrgan concedent de la subvenció comunicarà esta opció als interessats, a fi que accedisquen a la proposta de subvenció en el termini improrrogable de deu dies. Una vegada acceptada la proposta per part del sol·licitant o dels sol·licitants, l'òrgan administratiu dictarà l'acte de concessió i en procedirà a la notificació.  
  
Tercer  
El règim de recursos que procedix és el recurs de reposició a interposar en el termini d'un mes davant del mateix òrgan que el va dictar, de conformitat amb el que establixen els article 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que establixen els articles 10 i 46 de la Llei de Jurisdicció Contenciosa Administrativa.  
  
  
València, 23 de febrer de 2012.- El director general de Producció Agrària i Ramaderia: Manuel Lainez Andrés.